Kearns iPad Screen Repair | Tablet Screen Repair in 1 Hour | iCracked | iCracked
Home Locations Kearns iPad
Kearns iPad Repairs
Local iTechs near you will repair your iPad in Kearns - anytime, anywhere!
Kearns iPad Repairs in Under 1 Hour! Privaatsak 2116 – Nie vir kinders
Privaatsak 2116	Maandae en Donderdae het die rooi spoorwegbus gekom en op Dinsdae en Vrydae teruggegaan. Gekom met bultende possakke, pakkies en aflewerings. Teruggegaan met beantwoorde briewe, betaalde rekenings, bestellings en orders. Op Dinsdae en Vrydae is die roomkanne ook deur die bus opgelaai en op Maandae en Donderdae het die roomkanne leeg teruggekom. Soms het die bus ook ‘n pakkie by ons opgetel vir iemand stroom-op of –af op die roete.
As ek die stoffie van die bus in die verte gesien het, het ek begin stap om die possak by die bushalte te gaan haal. Die bushalte was ‘n sentrale punt op die buurplaas, daar waar Oom Giftand gemaklik met die bus kon draai. Al die aangrensende plase het die bushalte gedeel. Die pospaal was onder ‘n koelteboom en die possakke het geduldig op die draad daar langsaan gehang.
Terug by die huis is die possak dan met groot afwagting oopgemaak. Daar was briewe met interessante posseëls, posbestellingsgidse van Charles Velkes en Modesty, miskien ‘n Huisgenoot, Sarie of Landbouweekblad en die vorige week se koerante.
Soms is die rooi spoorwegbus ook gebruik vir aflewerings vanaf die kooperasie. Dan is die kampmateriaal, klipsout of brandstof by die pospaal afgelaai, gemerk vir die nuwe eienaar met net ‘n enkele nota.
So het dit eenmaal gebeur dat die bestelling en aflewering van teerpale by die bushalte nie dieselfde hoeveelheid was nie. Toe die nuwe eienaar van die pale navraag by die kooperasie doen, trek die kooperasie skouers op. Uiteindelik word daar ‘n saak by die magistraatskantoor gemaak, tussen die Suid-Afrikaanse Spoorweë en Hawens, die kooperasie en die boer. En Oom Giftand se betroubaarheid word getoets.
Toe almal voor die magistraat ewe radeloos is, speel Oom Giftand sy troefkaart – ‘n ooggetuie. Op die betrokke dag het die man daar naby onder ‘n koelteboom gesit. Hy moes tog immers gesien het hoe Oom Giftand die teerpale aflaai. Die ooggetuie vertel sy storie en alles loop reg totdat die magistraat hom vra oor die hoeveelheid pale. Toe maak hy verskoning: “Edelagbare, ek weet nie so mooi nie. Ek was besig om ‘n skaapnek te eet. Ek het nie baie opgekyk nie.”
Ek weet nie tot watter vergelyk die partye gekom het nie, maar Oom Giftand het nog vir jarre daarna die bus gery.
Die rooi spoorwegbus het ‘n belangrike rol in my vormingsjare gespeel. Dit was my kontak met die res van die wêreld. Die internet van my seuntjiewêreld. Ek het gewonder oor die geheimsinnige reis van die briewe, oor bestemmings en afsenders se onbekende adresse, oor die name en plekke waarvan die tydskrifte en koerante berig het, oor die oorsprong van die produkte wat by ons afgelewer is en oor die fabriek waarheen ons die room gestuur het.
My nuuskierigheid oor die groter wêreld het ‘n onblusbare Wanderlust gekweek en die nederige spoorwegbus en Oom Giftand het my dalk meer gevorm as ek wat ek wil toegee.
Married for 30 years to Sugnét. Two children. We call Namibia our home country, but travel currently as part of a sabbatical year.	Beskou all artikels deur oudoring	Author oudoringPosted on Maart 9, 2017April 27, 2017Categories Afrikaans, Dorp, namibiëTags Internet, ooggetuie, Possak, Roomkan, SAS&H, skaapnek, Wanderlust	2 thoughts on “Privaatsak 2116”	Renate Bergh sê:	Maart 9, 2017 om 10:44 vm	Ek is bly daai ou bus het die wanderlust gekweek. Ons gaan saam.
Antwoord	oudoring sê:	Maart 9, 2017 om 11:21 vm	Styfsit en houvas.
Vorige Previous post: Vleis, reis en vredeVolgende Next post: Weerkyk